PREŠOV. Diaľnica D1 medzi Prešovom a Košicami, ktorú dnes uzavreli pre požiar nákladného vozidla, je už opätovne prejazdná. Informovalo o tom operačné stredisko Krajského riaditeľstva Policajného zboru v Prešove.
Na likvidácii požiaru Tatry prevážajúcej kameň sa dnes na diaľnici D1 podieľali košickí a prešovskí hasiči.
Uzávierka cesty trvala približne od 12.30 h do 13.30 h. Pri požiari k zraneniu osôb nedošlo.